ཟླ་འདིའི་ཕྱི་ཚེས་༢ཉིན་བོད་ལྗོངས་བོད་ལུགས་གསོ་རིག་སློབ་ཆེན་གྱི་མཐར་ཕྱིན་སློབ་མ་༡༠༠ལྷག་གིས་འབོད་ཚིག་འཕྲེད་དར་ཕྱར་བ་དང་།ལག་ཏུ་རྒྱ་ནག་གི་རྒྱལ་དར་ཆུང་ངུ་རེ་བཟུང་སྟེ།ལས་ཞུགས་ས་མིག་བཀོད་སྒྲིག་དྲང་སྙོམས་མ་བྱུང་བའི་ཐད་མཉམ་རུབ་ཀྱིས་བོད་རང་སྐྱོང་ལྗོངས་ས་གནས་སྲིད་གཞུང་གི་སྒོ་ཆེན་ཁར་ཞི་བའི་ངོ་རྒོལ་བྱས་འདུག་མོད།རྒྱ་ནག་གི་ཉེན་རྟོག་མི་སྣས་གནས་ཚུལ་དེ་སྤྱི་ཚོགས་སྟེང་རྒྱ་ཁྱབ་དུ་མི་འགྲོ་བའི་ཆེད་དུ།འཕྲལ་མར་སློབ་མ་ཚོའི་ལག་གི་འཕྲེད་དར་འཕྲོགས་ཤིང་།སློབ་མ་ཚོ་ས་གནས་སྲིད་གཞུང་གི་ཞུ་གཏུགས་ལས་སྒྲུབ་ཁང་དུ་ཁྲིད་ཡོད་པ་རེད།